Az Ön weboldala mennyire felhasználóbarát?
Sokat veszthet vele, ha nem tudja pontosan, vagy csak sejtése van róla. Hiába a sok látogató, a folyamatos Adwords hirdetés. Egy weboldal konverziója nem itt dől el, hanem az oldalon.
Nem elég felhasználóbarát. Lehet, hogy emiatt nincs megrendelése, holott nagy a weboldal forgalma?
Önnek is elsődleges célja a weboldalával kapcsolatban, hogy minél több látogató érkezzen rá? Minél nagyobb forgalmat generáljon?
Akkor Ön is elköveti a „tipikus hibát” a weboldalakkal kapcsolatban. Ugyanis hiába van akár több száz látogatója az oldalának, ha nem „érzik” jól magukat az oldalon.
Nem tudnak könnyedén eligazodni a tartalmak között, és nem történik meg esetükben semmilyen konverzió (értsd: Konverzió keletkezik, ha a honlap látogatója valamilyen, a honlap tulajdonosa számára értéket jelentő dolgot tesz,feliratkozik, letölt, ajánlatot kér stb.).
Közhely, de a forgalom generálása bizony pénzbe kerül.
Azonban nincs annál veszteségesebb eset, mint amikor sokat költ a forgalomszerzés céljából, azonban a legvégén nem nagyon profitál belőle igazán.
A forgalom sokba kerül. A jó forgalom azonban még inkább. A látogatók szerzésével viszont csak félig teljesít egy kampányt.
A lényegi kérdések a honlapon dőlnek el: konvertál avagy sem?
A forgalom megszerzése olcsóbbá válik, ha jól konvertál egy oldal. Értelemszerű, hogy ilyenkor nagyobb a megtérülés.
Ráadásul, ha egy oldal használata könnyű, akkor sok oldalletöltést kap, mindemellett kevesebb lepattanást. A visszatérő látogatók és a magasabb konverziók előre jósolhatóak, ami ráadásul még a keresőkben elért pozíciók tekintetében is előnyös.
Felhasználóbarát oldal létrehozása elméletben könnyű, azonban a gyakorlatban jóval nehezebb. És hiába a nagy forgalom, ha az végül nem konvertál.
A jól ismert UX tehát nélkülözhetetlen egy honlap esetében. De vajon minden weboldalkészítő cég rendelkezik azzal a tudással, tapasztalattal és rutinnal, hogy egy weboldal esetében kiválóan használja az UX-et?
Mi az UX? Tudjon meg róla többet: Miért nélkülözhetetlen az UX egy weboldal esetében?>>>
Egy oldal konverziója emelhető, ha megismeri, hogy mi akadályozza a konverziót. Egy weboldal esetében ezért egy UX design a felhasználói élmény tervezését valósítja meg.
Egy profi weboldal elkészítésének projektje ezért általában nem egyszereplős, hanem csapatmunkában zajlik. Ahol többek között az UX design révén olyan folyamat valósul meg, mely javítja a felhasználói elégedettséget.
3 rejtett ok, ami miatt nem elég felhasználóbarát egy honlap
Nem elég „egyszerű”
Egy honlap esetében minden aloldalnak van egy célja. Lehet ez a feliratkozások megszerzése (hírlevél, csalitermék letöltése), vagy ajánlat kérése. Netán az, hogy egy másik aloldalra invitálja a látogatót.
Ha egy aloldalnak nincs célja, akkor nem tudja egy adott útvonalon végigkísérni a látogatót. A túl sok információ csökkentheti az oldal teljesítményét. Bárhonnan is érkezik egy látogató (Adwords-hirdetés, Google, Facebook hirdetés stb.), csak egy bizonyos információval rendelkezik a cégéről, termékéről, ajánlatáról.
Ezért minden információt szükséges neki megadni, ami az adott célhoz szükséges– ami pedig nem a cél elérését segíti elő, azt törölni érdemes.
Bonyolult oldalak esetében alacsony konverzióval számolhat. Ha nem érthető az oldal belső logikája, úgy szintén. Borítékolható a bonyolultság, amennyiben:
túl sok információ van a cégről, azonban a látogatót a termék érdekli igazán.
nehezen érthető, és zsúfolt szövegrészekkel van teli a honlap.
vagy szakzsargontól hemzseg, és nem közérthető.
A lényeges információk ott vannak, csak nem szem előtt
Ha a lényegi információk a főoldalon a jobb alsó sarokban vannak elhelyezve, akkor szinte garantált, hogy kevesen fogják azt észrevenni.
A tapasztalt weboldalkészítők tudják, hogy egy honlapon érdemes megfogalmazni már a főoldalon egy értékajánlatot, amiben magyarázatra kerülnek a termék vagy szolgáltatás előnyei.
Hogyan javítja a potenciális vevő helyzetét, kinek fontos, kinek jó? A legfontosabb információkat a „hajtás feletti” (görgetés nélkül látszik) részben ideális elhelyezni.
Gyakorta szemkamerás teszttel, hőtérképezéssel és kurzorkövetéssel is mérik egy honlap hatékonyságát.
A konverziót szintén csökkentheti, ha megválaszolatlanul marad egy kérdés, vagy a látogató nem kap elég infót a döntéshozáshoz.
Ha követhetetlen számára a logika, vagy nem egyértelmű számára, hogy milyen szakértővel áll szemben és hol lehet elérni.
Máshogy épül fel, mint a megszokott
Vannak olyan elemei a honlapnak, ami íratlan szabályként követendőek. Az ettől való eltérés nem csak zavaró lehet, de a hatékonyságot is csökkentheti. Megszoktuk már, hogy nagyjából hogyan épül fel egy oldal.
Egy webáruház esetében a termékkategóriákat és a regisztráció lehetőségét hol keressük. Mi lehet a navigációs sáv, vagy merrefelé található a keresődoboz.
Az alapelvárásoktól történő eltérés szintén komoly következményekkel járhat a konverziót illetően.
Úgy érzi egy honlap felépítése túlságosan komplex és stratégiai tervezést igényel?
Jól gondolja.
Weboldalának hatékonysága azonban többet fog nőni, ha nem csak a forgalomszerzésre figyel. Éppen ezért egy weboldal, vagy egy webáruház esetében már a kezdetek kezdetén célszerű alapos tervezésessel indítani. Ehhez pedig egy csapatra lesz szüksége.